Gonars - Wikipedija, prosta enciklopedija

# Gonars

### Iz Wikipedije, proste enciklopedije

Gonars je mesto v italijanski deželi Furlanija-Julijska krajina, v bližini Palmanove (pokrajina Videm). Blizu mesta je bilo med drugo svetovno vojno ustanovljeno koncentracijsko taborišče.

## [uredi] Mesto

Gonars šteje 4.586 prebivalcev (ocena 2005), leži pa na povprečno 21 m n.m.v. Mestna površina je 19,9 km².

## [uredi] Koncentracijsko taborišče

Koncentracijsko taborišče Gonars je bilo ustanovljeno 23. februarja 1942. Italijanski fašistični režim ga je vzpostavil zlasti za internirance slovenske in hrvaške narodnosti. Prvi transport ljudi je prispel dva dni kasneje: 5343 ljudi, predvsem Slovencev iz Ljubljane, pa tudi zaporniki iz italijanskega koncentracijskega taborišča Rab ter taborišča v kraju Monigo v bližini Trevisa.

Taborišče je bilo opuščeno 8. septembra 1943, takoj po italijanski kapitulaciji. Oblast si je kasneje prizadevala zakriti dokaze o prisotnosti taborišča, zaradi česar je bilo slednje porušeno, material je bil uporabljen za gradnjo bližnjega vrtca, območje pa spremenjeno v travnik.

Leta 1973 je kipar Miodrag Živković na mestnem pokopališču po prizadevanjih Jugoslavije postavil obeležje - cvetlico z železnimi cvetnimi listi, v tamkajšnjo kripto pa so prenesli ostanke 453 slovenskih in hrvaških žrtev. Po ocenah naj bi v taborišču zaradi stradanja in mučenja umrlo dodatnih 50 internirancev. Razen obeležja v kraju ne obstaja nikakršen dokaz o zločinu, prav tako zanj ne ve mnogo krajanov. Zato ta za uradno Italijo še danes ostaja v temi zgodovine.

## [uredi] Glej tudi

- Koncentracijska taborišča druge svetovne vojne
- seznam mest v Italiji

Vzpostavljeno iz »http://sl.wikipedia.org../../../g/o/n/Gonars.html«

Kategoriji: Mesta v Furlaniji-Julijski krajini | Italijanska koncentracijska taborišča druge svetovne vojne

##### Views

- Članek
- Pogovor
- Trenutna redakcija

##### občestvo

- Portal občestva
- Pod lipo
- Stik z nami

##### podpora

- Pomoč
- Denarni prispevki

##### Iskanje

##### V drugih jezikih

- English
- Esperanto
- Français
- Furlan
- Italiano
- Nnapulitano
- Nederlands
- Polski
- Português